Grófu upp lík föðurins
Lögreglan í Kristiansand í Noregi hefur fundið vísbendingar um að föður konu, sem nú grunuð um tvö morð, hafi verið byrlað eitur.
Í frétt VG kemur fram að lögreglan hafi í desember ákveðið að opna gröf föðurins til að rannsaka frekar dánarorsök hans. Lögreglan staðfestir ekki að vísbendingar hafi fundist um að fyrir honum hafi verið eitrað líkt og heimildir VG herma en segir rannsókn málsins standa yfir.
Í frétt NRK um málið segir að konan, sem er 42 ára og sjö barna móðir, hafi í september í fyrra verið handtekin grunuð um að myrða föður sinn árið 2002 og fyrrverandi sambýlismann sinn árið 2014. Er talið að konan hafi eitrað fyrir sambýlismanninum en hann fannst látinn á hótelherbergi í Kristiansand.
Er faðir hennar lést árið 2002 var hins vegar ekki framkvæmd krufning og taldi lögreglan að hann hefði látist af náttúrulegum orsökum. Konan er einnig grunuð um að hafa byrlað öðrum fyrrverandi kærasta sínum ólyfjan.
Konan neitar sök.
Lögreglan í Kristiansand í Noregi hefur fundið vísbendingar um að föður konu, sem nú grunuð um tvö morð, hafi verið byrlað eitur.
Í frétt NRK um málið segir að konan, sem er 42 ára og sjö barna móðir, hafi í september í fyrra verið handtekin grunuð um að myrða föður sinn árið 2002 og fyrrverandi sambýlismann sinn árið 2014.
Konan er einnig grunuð um að hafa byrlað öðrum fyrrverandi kærasta sínum ólyfjan.